**György Gordon Bajnai**, nado o 5 de marzo de 1968 en Szeged (Hungría), é o actual Primeiro Ministro de Hungría. En marzo de 2009, sucedeu a Ferenc Gyurcsány despois de ter anunciada a súa dimisión, sendo Bajnai nomeado pola decisión do Partido Socialista Húngaro como Primeiro Ministro.

Educación e política
--------------------

Bajnai medrou en Baja, Hungría. Formouse na Universidade de Ciencias Económicas de Budapest (agora Universidade Corvinus), no Departamento de Relacións Internacionais, en 1991.

Carreira empresarial
--------------------

Despois de concluír a súa mestría, Bajnai traballou na Creditum Financial Consulting Ltd. (onde Ferenc Gyurcsány traballaba). En 1993, fixo prácticas de empresa no Banco Europeo de Reconstrución e Desenvolvemento, en Londres, e máis tarde traballou na Eurocorp International Finance Ltd. (novamente baixo a dirección de Ferenc Gyurcsány).

Entre 1995 e 2000, Bajnai foi o director executivo da CA IB Securities Co. e Vice-Presidente Executivo (ao mesmo tempo que András Simor, agora xefe do Banco Nacional de Hungría). Bajnai estivo envolvido na xestión da introdución de varias grandes empresas para a bolsa de valores.

Entre 2000 e 2005, foi Presidente Executivo de Wallis RT. unha empresa intimamente asociada co Partido Socialista Húngaro. Durante o mesmo período, foi membro do Consello de Administración de Graboplast (2001 e 2005) e de Raba (2003 e 2005), dúas empresas de Győr.

En 2003, a Asociación Nacional de Xerentes distinguiu Bajnai como o "Mozo Xestor do Ano". No mesmo ano, como presidente da Wallis, concluíu a liquidación dunha empresa chamada Hajdú-Bet, durante a cal un grande número de fornecedores sufriron grandes perdas. Durante varios anos, Bajnai foi fortemente criticado por iso.

En 2005, foi presidente do Aeroporto de Budapest Inc. e membro do Comité de Fiscalización de Zwack Inc, e ademais membro do Consello Económico da Universidade Corvinus de Budapest.

Carreira política
-----------------

Gordon Bajnai e Tzipi Livni en Xerusalén.
Bajnai recibiu o primeiro posto de traballo gobernamental en 2006, xa que o 1 de xullo, o Primeiro Ministro daquel entón, Ferenc Gyurcsány convidouno a ser o presidente da Axencia Nacional de Desenvolvemento. Logo substituíu a Mónika Lamperth no cargo ministerial do Goberno local en 2007, e despois de que o SZDSZ deixase o goberno de coalición, asumiu a carteira do recentemente formado Ministerio Nacional de Desenvolvemento Económico.

En marzo de 2009, o Primeiro Ministro Ferenc Gyurcsány anunciou que entregaría o seu posto ao político co maior apoio dos partidos do Parlamento húngaro. A Alianza dos Demócratas Libres (SZDSZ) opúxose aos candidatos propostos para o cargo polos socialistas húngaros, mais o 30 de marzo de 2009, Gordon Bajnai conseguiu obter o apoio de ambas as partes. A moción construtiva de non confianza contra Ferenc Gyurcsány tivo lugar o día 14 de abril, sendo nomeado Primeiro Ministro Bajnai ese mesmo día. O apoio público a Bajnai, como sendo o mellor Primeiro Ministro de entre unha lista de candidatos, apenas foi do 8% na véspera do seu nomeamento como candidato a Primeiro Ministro. 
Este valor baixo permaneceu constante despois de dous meses en funcións.

### Primeiro Ministro

O Parlamento elixiu a Bajnai como Primeiro Ministro de Hungría con 204 votos a favor e 8 abstencións. Os restantes deputados non votaron.

Notas
-----

1. ↑  Novo candidato a Primeiro Ministro de Hungría
2. ↑  Bajnai Gordon visszaszól (Hajdu-Bet ügy
3. ↑  A képviselők irodaházánál tüntettek um Hajdú-Bet károsultjai
4. ↑  Bajnai "Hajdú-Bet-es barátaié" az uniós források kommunikációja
5. ↑  Bajnai Gordon: Hajdu-Bet 1[*Ligazón morta*]
6. ↑  Bajnai Gordon: Hajdu-Bet 2
7. ↑  html Bajnai Gordon: Hajdu-Bet 3[*Ligazón morta*]
8. ↑  Bajnai Gordon: Hajdu-Bet 4[*Ligazón morta*]
9. ↑  O apoio público ao nomeamento de Bajnai é apenas do 8%[*Ligazón morta*]
10. ↑  "Bajnai és Morvai fej-fej Mellett". Arquivado dende o orixinal o 18 de xuño de 2009. Consultado o 02 de decembro de 2009.

|  |  |  |
| --- | --- | --- |
| Predecesor:**Ferenc Gyurcsány** | **Primeiro Ministro de Hungría**2009 -
 | Sucesor:**No cargo** |

|  |  |
| --- | --- |
| Control de autoridades | 
* Wd: Q57595
* WorldCat
* VIAF: 232494275
* GND: 1020032421
* ISNI: 0000 0003 6661 7428
* Munzinger: 00000027919
* NKC: jo20191052419

 |